Apspriedes noteikumi atklātam konkursam

“Projektēšana (izmaiņas), būvdarbi un autoruzraudzība objektam “Energoefektīva vides izglītības centra ēkas izbūve, modernizējot esošo administrācijas ēku””

(Identifikācijas Nr. LRAS 2026/10_Apspriede)

	Informācija par iepirkuma priekšmetu 

	Iepirkuma priekšmets:
Iepirkuma priekšmets ir projektēšana (izmaiņas būvprojektā) pamatojoties uz SIA “3D AD” izstrādāto Būvprojektu “Energoefektīva vides izglītības centra ēkas izbūve, modernizējot esošo administrācijas ēku” saskaņā ar tehnisko specifikāciju un projektēšanu regulējošo normatīvo aktu prasībām un tehnisko specifikāciju, būvdarbi un autoruzraudzība objektam “Energoefektīva vides izglītības centra ēkas izbūve, modernizējot esošo administrācijas ēku”.

Līguma izpildes laiks ir: 11 (vienpadsmit) mēneši pēc Līguma noslēgšanas.


	Līguma noslēgšanas nosacījumi

	Atklāta konkursa uzvarētājam ir pienākums parakstīt līgumu ar Pasūtītāju 5 (piecu) darba dienu laikā pēc līguma nosūtīšanas uz atklātā konkursa uzvarētāja e-adresi un parakstītu atsūtīt atpakaļ Pasūtītājam, kas slēgs iepirkuma līgumu, uz tā e-adresi. Ja parakstīts līgums netiks saņemts atpakaļ noteiktajā termiņā, tad Pasūtītājs uzskatīs, ka atklātā konkursa uzvarētājs atteicies slēgt līgumu.


	Piedāvājuma nodrošinājums

	Piedāvājuma nodrošinājums ir noteikts 5 000,00 EUR (pieci tūkstoši euro) apmērā un termiņš 6  (seši) mēneši no piedāvājuma atvēršanas dienas.


	Apspriedes laiks un vieta, komentāru iesniegšana

	Apspriede paredzēta rakstiskā formā – ieinteresētie piegādātāji komentārus vai ieteikumus par atklātā konkursā plānotajām  pretendentu kvalifikācijas un tehniskās specifikācijas prasībām sūta elektroniski Pasūtītāja kontaktpersonai uz e-pastu: birojs@liepajasras.lv līdz 07.08.2026. plkst 24.00

Ieinteresētie piegādātāji, apspriedes ietvaros iesniedzot Pasūtītājam informāciju, kas ir komercnoslēpums, ierobežotās pieejamības informācija vai jebkura cita veida konfidenciālā informācija, ietver attiecīgās norādes. 

Ieinteresēto piegādātāju priekšlikumi sagatavojami konstruktīvi un sniedzot pamatojumu noteiktu precizējumu veikšanai.


	Apspriedes dokumentēšana 

	Pasūtītājs pēc noteiktā termiņa apkopos piegādātāju iesūtīto informāciju. 

Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.

Apspriedē saņemtā informācija tiks dokumentēta, sagatavojot apspriedes ziņojumu.

	Cita informācija

	Pasūtītājs piegādātājam, kas iesniedzis priekšlikumus atklātā konkursa dokumentu pilnveidei, sniegs rakstisku atbildi par piedāvāto priekšlikumu iekļaušanu vai neiekļaušanu atklāta konkursa dokumentācijā.


	Pielikumi

	1. SIA “3D AD” izstrādātais būvprojekts minimālā sastāvā „Energoefektīva vides izglītības centra ēkas izbūve, modernizējot esošo administrācijas ēku” (BIS-BL-872272-11423);
2. Vērtēšanas kritēriji un kārtība
3. Tehniskā specifikācija
4. Tehniskās specifikācijas pielikums - Projekta papildinājumi un izmaiņas
5. Finanšu piedāvājuma forma
6. Līgumprojekts



	Plānotās kvalifikācijas prasības un iesniedzamie dokumenti

	Prasība:
	Iesniedzamais dokuments:

	3.1. Pretendents ir piegādātājs, kurš ir iesniedzis piedāvājumu. Piegādātājs var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.
	a) Pieteikums dalībai atklātā konkursā (pēc formas – nolikuma 1.pielikums);
b) Apliecinājums par neatkarīgi izstrādātu piedāvājumu (pēc formas – nolikuma 11.pielikums).
c) Piedāvājuma nodrošinājums, kas atbilst nolikuma 10.pielikumā “Piedāvājuma nodrošinājuma noteikumi” ietvertajiem noteikumiem.

	3.2. Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.
Šajā gadījumā piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. 
	1. Pretendents pierāda Komisijai, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē.
1. Pretendenta un personas, uz kuras saimnieciskajām un finansiālajām iespējām pretendents balstās, savstarpēji parakstīts apliecinājums vai noslēgta vienošanās, kurā  norādīts, ka persona, uz kuras saimnieciskajām un finansiālajām iespējām pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi.

	3.3. Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. 
Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	Pretendents pierāda Komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā, norādot, kādi resursi pretendenta rīcībā tiks nodoti.

	3.4. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. 
	Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.

	3.5. Pretendentam jāiesniedz dokumenti par katru apvienības dalībnieku. Uz katru apvienības dalībnieku attiecas nolikuma 3.6.punkts, 3.7.punkts un 3.8. punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē.
	

	3.6. Pretendentu, kuram būtu piešķiramas līguma slēgšanas tiesības, izslēdz no dalības iepirkuma procedūrā, ja uz to attiecināms kāds no PIL 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktajiem izslēgšanas iemesliem. 
Pasūtītājs pārbaudi veiks arī attiecībā uz PIL 42. panta trešās daļas 1., 2. un 3.punktā  minētajām personām.
	Komisija pretendentu izslēgšanas gadījumus pārbauda Publisko iepirkumu likuma 42.pantā noteiktajā kārtībā.
Ja Komisija konstatē, ka pretendents būtu izslēdzams no dalības iepirkuma procedūrā, pamatojoties uz šajā punktā norādītajiem iemesliem, tas (atbilstoši attiecīgajam izslēgšanas gadījuma veidam) rīkojas saskaņā ar PIL 42. pantā un/vai 43.pantā paredzētajiem risinājumiem un noteikto kārtību.

Par ārvalstī reģistrētu pretendentu, ārvalstī reģistrētu vai pastāvīgi dzīvojošu personu (tajā skaitā pretendenta valdes vai padomes locekli pārstāvēttiesīgo personu, prokūristu vai personu, kura ir pilnvarota pārstāvēt pretendentu darbībās, kas saistītas ar filiāli) komisija aicina kopā ar piedāvājumu iesniegt attiecīgās ārvalsts kompetentās institūcijas izziņu vai citu dokumentu, kas apliecina izslēgšanas iemesla neesamību. Dokumenti pievienojami  sadaļā “Citas prasības” → “Citi dokumenti”.


	3.7. Pretendentu, kuram būtu piešķiramas līguma slēgšanas tiesības, izslēdz no turpmākās dalības iepirkuma procedūrā, ja uz pretendentu ir attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas gadījumi. 
	Pretendentu izslēgšanas gadījumi tiks pārbaudīti Starptautisko un Latvijas Republikas nacionālo sankciju likuma 11.1 pantā noteiktajā kārtībā.
Pēc Komisijas pieprasījuma ārvalstu pretendentiem jāiesniedz kompetentas institūcijas izziņa (ja attiecināms, t.i., ja informācija nav pieejama publiski) par piegādātāja amatpersonām.


	3.8. Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt Pasūtītājam nepieciešamos būvdarbus.
	a) Komisija pārliecinās par pretendenta reģistrācijas faktu pēc Uzņēmumu reģistra datiem tīmekļvietnē https://www.info.ur.gov.lv. 
b) Komisija pārbauda pretendenta tiesības veikt būvdarbus Būvniecības informācijas sistēmā (https://bis.gov.lv/). **
c) Ārvalstī reģistrētam pretendentam, kas nav reģistrēts Uzņēmumu reģistrā un/vai Būvkomersantu reģistrā, reģistrācija ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu).

	3.9. Pretendenta gada vidējais finanšu apgrozījums būvniecībā par iepriekšējiem trīs noslēgtajiem finanšu gadiem ir vismaz 1 000 000,00  EUR (viens miljons euro).*

	a) Komisija pārbauda Būvniecības informācijas sistēmā pieejamo informāciju (https://bis.gov.lv/).**
b) Ārvalstīs reģistrēts pretendents, kurš nav reģistrēts Būvkomersantu reģistrā, piedāvājumam pievieno dokumentu, kurā norāda pretendenta apgrozījumu būvniecībā par iepriekšējiem 3 (trīs) noslēgtajiem finanšu gadiem (ja pretendenta pieredze būvniecībā ir mazāka nekā 3 (trīs) gadi, pretendents norāda sasniegto apgrozījumu par to laika periodu, kurā pretendents darbojas būvniecības jomā).
1. Ja pretendents darbojas tirgū mazāk kā 1 (vienu) gadu un tam nav noslēgts finanšu gads, pretendentam jāiesniedz paraksttiesīgās personas apliecināta operatīvā peļņas vai zaudējuma aprēķina kopija. 

Lai pārliecinātos par Pretendenta uzrādīto apgrozījumu Komisijai ir tiesības pieprasīt jebkuru citu dokumentu, kas pamato Pretendenta uzrādīto apgrozījumu.

	* Komisija pretendentam prasīto apgrozījumu atzīs par atbilstošu arī tad, ja pretendents veicis uzņēmējdarbību īsāku laiku par 3 (trīs) gadiem un sasniedzis prasīto apgrozījumu. Ja pretendents darbojas tirgū mazāk kā 1 (vienu) gadu, tam nostrādātajā laikā jābūt vismaz prasītajam apgrozījumam.

	3.10. Pretendentam iepriekšējo 5 (piecu) gadu laikā ir pieredze vismaz 1 (viena) līdzīga* ēku būvdarbu līguma savlaicīgā un kvalitatīvā izpildē.

	a) Informācija par iepriekšējo pieredzi (pēc formas – nolikuma 5.pielikums). 
b) Par pieredzes objektu pievieno:
· būvdarbu pasūtītāja atsauksmi;
· būves nodošanas aktu vai citu dokumentu (kuru parakstījis vai apstiprinājis Pasūtītājs), kas apstiprina būvdarbu pabeigšanas faktu, ja tas nav minēts atsauksmē vai informācija nav atrodama Būvniecības informācijas sistēmā (https://bis.gov.lv/);
· dokumentu, kas satur informāciju par norādītā pieredzes objekta būvējamo/ projektējamo telpu platību, ja šī informācija nav iekļauta pasūtītāja atsauksmē. 

	* Par līdzīgu līgumu Komisija atzīs biroju ēkas vai dzīvojamās ēkas, vai viesnīcu un tām līdzīga lietojuma  ēkas, vai ēkas, kas paredzēta plašizklaides pasākumiem, izglītības, slimnīcu vai veselības aprūpes iestāžu vajadzībām, jaunbūves vai pārbūves līgumu ar būvējamo telpu platību vismaz 150 m2.


	3.11. Pretendents līguma izpildē nodrošina šādus speciālistus, kuri ir sertificēti atbilstoši Latvijas Republikas normatīvo aktu prasībām vai atbilstoši attiecīgās ārvalsts normatīvo aktu prasībām:

3.11.1. Būvprojekta vadītāju - sertificētu arhitektu;
3.11.2. sertificētu  speciālistu ēku konstrukciju projektēšanā;
3.11.3. sertificētu speciālistu ūdensapgādes un kanalizācijas sistēmu (ieskaitot ugunsdzēsības sistēmas) projektēšanā;
3.11.4. sertificētu speciālistu elektroietaišu projektēšanā;
3.11.5.sertificētu speciālistu siltumapgādes, ventilācijas un gaisa kondicionēšanas sistēmu projektēšanā;
3.11.6. sertificētu speciālistu elektronisko sakaru sistēmu un tīklu projektēšanā.

3.11.7. Atbildīgo būvdarbu vadītāju, kurš ir sertificēts speciālists ēku būvdarbu vadīšanā un būvuzraudzībā un kuram iepriekšējo 5 (piecu) gadu laikā ir pieredze vismaz 1 (viena) līdzīga* līguma savlaicīgā un kvalitatīvā izpildē kā atbildīgajam būvdarbu vadītājam;
3.11.8. sertificētu speciālistu ūdensapgādes un kanalizācijas sistēmu (ieskaitot ugunsdzēsības sistēmas) būvdarbu vadīšanā un būvuzraudzībā;
3.11.9. sertificētu speciālistu elektroietaišu izbūves darbu vadīšanā un būvuzraudzībā;
3.11.10. sertificētu speciālistu siltumapgādes, ventilācijas un gaisa kondicionēšanas sistēmu būvdarbu vadīšanā un būvuzraudzībā;
3.11.11. sertificētu speciālistu elektronisko sakaru sistēmu un tīklu būvdarbu vadīšanā un būvuzraudzībā.

Pretendentam jāņem vērā, ka, līguma izpildes laikā, izstrādājot būvprojektu un veicot būvdarbus, būs jānodrošina visi kvalitatīvai līguma izpildei nepieciešamie sertificētie būvspeciālisti atbilstoši normatīvo aktu prasībām. Pretendentam jāspēj nodrošināt arī citu, nolikumā neminētu,  sertificētu būvspeciālistu iesaiste, ja to prasa paredzētie tehniskie risinājumi vai darbu izpildes apstākļi.


Pretendents līguma izpildē var nominēt vienu speciālistu vairākām pozīcijām, ja speciālists izpilda noteiktās pieredzes un kvalifikācijas prasības un speciālistam atbilstoši tehniskajai specifikācijai noteiktais darba apjoms objektīvi pieļauj kvalitatīvi veikt visus pienākumus.

	a) Informācija par līguma izpildi (pēc formas – nolikuma 6.pielikums) kur pretendents norāda: 
· vai līguma izpildei plānots piesaistīt apakšuzņēmējus (sniedz informāciju par līguma izpildei piesaistītajiem apakšuzņēmējiem), 
· piesaistītos speciālistus, to pienākumus un saistību ar pretendentu.
Komisija pārbauda speciālistu būvprakses sertifikātus un saistību ar pretendentu Būvniecības informācijas sistēmā (https://bis.gov.lv/).** 
Ja kāds no speciālistiem nav pretendenta vai tā norādītā apakšuzņēmēja darbinieks, tad piedāvājumā iekļauj minētā speciālista pašrocīgi vai ar drošu elektronisko parakstu parakstītu apliecinājumu par dalību līguma izpildē konkrētā pozīcijā, ja pretendents iepirkuma rezultātā iegūs līguma slēgšanas tiesības.

b) Informācija par iepriekšējo pieredzi (pēc formas – nolikuma 5.pielikums).

1. Par atbildīgā būvdarbu vadītāja norādīto pieredzes objektu pievieno dokumentu, kas apstiprina nominētā būvdarbu vadītāja pieredzi objektā (piemēram, būvatļauja, kopija no būvdarbu žurnāla, u.c. dokuments), būves nodošanas aktu vai citu dokumentu, kas apstiprina būvdarbu pabeigšanas faktu, ja tas nav minēts atsauksmē vai informācija nav atrodama Būvniecības informācijas sistēmā (https://bis.gov.lv/).
1. Ārvalstu pretendenta personāla kvalifikācijai jāatbilst speciālista valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai.
Pretendents iesniedz apliecinājumu, ka gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegs pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems (prasība par atļaujas saņemšanu attiecināma uz būvprojekta vadītāju).


	** Ja Būvniecības informācijas sistēmā norādītā informācija neatbilst faktiskajai situācijai (apgrozījums, speciālisti, speciālistu sertifikāti), pretendents atsevišķā dokumentā norāda attiecīgu papildu informāciju.
Ja pretendents ir reģistrēts ārvalstī:
1) jāiesniedz attiecīgas institūcijas ārvalstīs izsniegta līdzvērtīga dokumenta kopija, ja attiecīgās valsts, kurā reģistrēts pretendents, normatīvie akti paredz profesionālo reģistrāciju (minētais nosacījums attiecināms arī uz apakšuzņēmējiem, kas reģistrēti ārvalstīs) vai jānorāda publiski pieejams reģistrs, kurā komisija var pārliecināties par pretendenta reģistrācijas faktu (minētais nosacījums attiecināms arī uz apakšuzņēmējiem, kas reģistrēti ārvalstīs).
2) Jāiesniedz Pretendenta apliecinājums, ka gadījumā, ja šim Pretendentam tiks piešķirtas tiesības slēgt iepirkuma līgumu, tas reģistrēsies Būvkomersantu reģistrā (turpmāk – BIS).

	***Par iepriekšējo 5 (piecu) gadu laikā īstenotu būvobjektu tiks atzīts būvobjekts, kas laika posmā no 2021.gada 1.janvāra līdz piedāvājumu iesniegšanas termiņa beigām nodots ekspluatācijā atbilstoši attiecīgās valsts normatīvajos aktos noteiktajai kārtībai.
Ārvalstu pretendentu gadījumā ar pieņemšanu ekspluatācijā tiks saprasts brīdis, kad ir saņemts kompetentas iestādes atzinums, kas atļauj būves izmantošanu noteiktajam mērķim.

	3.12.Pretendenta piesaistītajiem apakšuzņēmējiem ir visi nepieciešamie sertifikāti, licences un atļaujas norādīto darba daļu veikšanai.
	a) Informācija par līguma izpildi (pēc formas – nolikuma 6.pielikums).
b) Piedāvājumam pievieno vienošanos ar katru apakšuzņēmēju par konkrētu darbu izpildi vai apakšuzņēmēja apliecinājumu par dalību līguma izpildē konkrētā pozīcijā, norādot veicamos darbus, ja līgums tiktu piešķirts pretendentam (ja attiecas).

	3.13. Pretendents ir iesniedzis tehnisko un finanšu piedāvājumu konkursam.
	a) Finanšu piedāvājums (pēc formas – nolikuma 1.pielikums);
b) kalendārais grafiks (pēc formas – nolikuma 16.pielikums); 
c) apliecinājums par to, ka būvprojektā paredzēs, piegādās un laukumos uzstādīs teritorijas apgaismojumu ar gaismekļu gaismas avota tipu: LED (gaismas diodes).

	3.14. Piedāvājuma novērtēšanai saskaņā ar nolikuma 3.pielikumā “Vērtēšanas kritēriji un kārtība” B kritērijā “Būvprojekta vadītāja pieredze” noteikto papildus var iesniegt:

	Nolikuma 5.pielikumā “Informācija par iepriekšējo pieredzi” norādāmā informācija.
Dokumenti, kas apstiprina nominētā speciālista pieredzi.



	ZAĻAIS PUBLISKAIS IEPIRKUMS (ZPI)

	Izstrādājot būvprojektu “Energoefektīva vides izglītības centra ēkas izbūve, modernizējot esošo administrācijas ēku” (BIS-BV-872272-11423) ir ievērotas un iekļautas saistošās ZPI prasības atbilstoši Ministru kabineta 2017. gada 20.jūnija noteikumos Nr. 353 „Prasības zaļajam publiskajam iepirkumam un tā piemērošanas kārtība" noteiktajam. Izstrādājot izmaiņas  Būvprojektā, turpināt ievērot zaļā kursa,  energoefektivitātes un ilgtspējas pamatprincipus - energoefektīvs apgaismojums, ūdens taupīšanas ierīces, atkritumu šķirošana un atkārtoti izmantojamu materiālu apsaimniekošana, utml.

	Būvdarbu laikā jānodrošina, ka atkritumi, kas rodas pārbūves darbos, izņemot nojaukšanas atkritumus, nepārsniedz 11 t uz 100 m2 no iekštelpu bruto platības.
	Pretendents iesniedz apliecinājumu, ka būvdarbu laikā atkritumu apjoms nepārsniegs 11 t uz 100 m2, kā arī nodrošinās atkritumu šķirošanu un apsaimniekošanu - atkārtoti izmantotā vai viegli pārstrādājama materiāla izmantošanai.

